Eesti on olnud Kyoto saasteühikute müügil väga edukas. Oleme Tšehhi ja Ukraina järel müügitehingute mahu poolest kolmandal kohal. Eesti edu aluseks on olnud väga hea müügitöö. Ma olen siin pressikonverentsil juba müüjate nimesid nimetanud, aga ma tahaksin veel kord neid nimetada. Need inimesed on Anne Sulling ja Hannu Lamp, kes on konkreetselt müügitööga tegelenud ja kes on juba praeguseks sõlminud lepingud 3,6 miljardi krooni ulatuses. Töögruppi juhib strateegiabüroo direktor Keit Kasemets.  Kolm inimest on koostöös väga paljude teiste spetsialistidega teinud väga head tööd.